

**COMUNICAT**

**CNAIR a desemnat câștigătorul pentru proiectarea și execuția lotului 1 din *Autostrada Craiova – Filiași!***

**03.07.2025**

**Joi, 03.07.2025, în urma finalizării procesului de evaluare a ofertelor, CNAIR a comunicat rezultatul procedurii de atribuire a contractului de** **proiectare și execuție *“Autostrada Craiova – Filiași și Drum Expres Filiași – Târgu Jiu – Lotul 1”.***

Ofertantul desemnat câștigător este**Asocierea OZALTIN INSAAT TICARET VE SANAYI A.S. (lider) - STRADE BAUUNTERNEHMUNG SRL – INFRAVIS S.R.L. (Turcia – Romania), cu preţul de 1.425.933.758,21 Lei fără TVA.**

Sursa de finanțare va fi asigurată din **Fonduri Europene Nerambursabile - Programul Transport (PT) 2021-2027.**

Durata contractului este de **34 de luni,** din care **10 luni** pentru proiectare și **24 de luni** pentru execuție, perioada de garanție a lucrărilor fiind de **10 ani**.

Lotul 1 are o lungime de **10,3 km** și presupune realizarea a **22** de lucrări de artă, printre care un pasaj și 2 viaducte de o complexitate tehnică ridicată, după cum urmează:

* Pasaj pe Bretea 3 km 2+539 peste Bretea 2 și Drum Expres Craiova - Pitești, în lungime de 384 m;
* Viaduct pe Bretea 1 Nod Ghercești km 1+083 peste Valea Ursoaia, în lungime de 314 m;
* Viaduct pe Bretea 2 Nod Ghercești km 0+125 peste Valea Ursoaia, în lungime de 314m.

În cadrul acestui lot sunt prevăzute a fi realizate două parcări de scurtă durată *(fiecare fiind dotată cu 8 stații de încărcare rapidă pentru autoturismele electrice),* respectiv:

* Parcare de scurtă durată stânga km 1+950;
* Parcare de scurtă durată dreapta km 2+130.

Totodată, vor fi realizate 2 noduri rutiere și o descărcare provizorie, respectiv:

* Nod Rutier Ghercești km 0+000 intersecție cu Drum Expres Craiova – Pitești;
* Nod Rutier Mischii km 5+000 intersecție cu drumul național DN 65C;
* Nod rutier Craiova Nord km 10+860 parțial, prin care se va asigura descărcarea provizorie a Lotului 1 în DN65F.

**Semnarea contractului de achiziție publică va fi posibilă după expirarea perioadei de depunere a eventualelor contestații și respectiv după soluționarea contestațiilor/plângerilor formulate în cadrul procedurii de atribuire.**

**CNAIR SA**